
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2021)0664),
–	wara li kkunsidra l-Artikolu 294(2) u l-Artikolu 114 tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C9‑0397/2021),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-opinjoni tal-Bank Ċentrali Ewropew tal-24 ta' Marzu 2022[footnoteRef:1], [1:  	ĠU C 233, 16.6.2022, p. 14.] 

–	wara li kkunsidra l-opinjoni tal-Kumitat Ekonomiku u Soċjali Ewropew tat-23 ta' Marzu 2022[footnoteRef:2], [2:  	ĠU C 290, 29.7.2022, p. 40.] 

–	wara li kkunsidra l-ftehim proviżorju approvat mill-kumitat responsabbli fis-sens tal-Artikolu 74(4) tar-Regoli ta' Proċedura tiegħu u l-impenn meħud mir-rappreżentant tal-Kunsill, permezz tal-ittra tas-6 ta’ Diċembru 2023, li japprova l-pożizzjoni tal-Parlament, skont l-Artikolu 294(4) tat-Trattat dwar il-Funzjonament tal-Unjoni Ewropea,
–	wara li kkunsidra l-Artikolu 59 tar-Regoli ta' Proċedura tiegħu,
–	wara li kkunsidra r-rapport tal-Kumitat għall-Affarijiet Ekonomiċi u Monetarji (A9-0030/2023),
1.	Jadotta l-pożizzjoni fl-ewwel qari li tidher hawn taħt;
2.	Jieħu nota tad-dikjarazzjoni tal-Kummissjoni annessa ma' din ir-riżoluzzjoni, li se tiġi ppubblikata fis-serje C ta' Il-Ġurnal Uffiċjali tal-Unjoni Ewropea;
3.	Jitlob lill-Kummissjoni terġa' tirreferi l-kwistjoni lill-Parlament jekk tibdel il-proposta tagħha, temendaha b'mod sostanzjali jew ikollha l-ħsieb li temendaha b'mod sostanzjali;
4.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.








P9_TC1-COD(2021)0342
Pożizzjoni tal-Parlament Ewropew adottata fl-ewwel qari tal-24 ta' April 2024 bil-ħsieb tal-adozzjoni tar-Regolament (UE) 2024/... tal-Parlament Ewropew u tal-Kunsill li jemenda r-Regolament (UE) Nru 575/2013 fir-rigward tar-rekwiżiti għar-riskju ta' kreditu, għar-riskju ta' aġġustament tal-valwazzjoni tal-kreditu, għar-riskju operazzjonali, għar-riskju tas-suq u għall-minimu tal-output
(Peress li ntlaħaq ftehim bejn il-Parlament u l-Kunsill, il-pożizzjoni tal-Parlament taqbel mal-att leġiżlattiv finali, ir-Regolament (UE) 2024/1623.)


ANNESS TAR-RIŻOLUZZJONI LEĠIŻLATTIVA
Dikjarazzjoni tal-Kummissjoni fir-rigward tal-Artikolu 1, il-punt (253), tar-Regolament (UE) 2024/1623 tal-Parlament Ewropew u tal-Kunsill dwar l-Artikolu 518c tar-Regolament (UE) Nru 575/2013

Il-Kummissjoni timpenja ruħha li twettaq valutazzjoni ġusta u bilanċjata tal-istat tas-Suq Uniku għall-qasam bankarju, filwaqt li tqis b’mod partikolari r-rekwiżiti prudenzjali, inkluż il-livell ta’ applikazzjoni tal-minimu tal-output u d-dispożizzjonijiet dwar id-deroga mir-rekwiżiti tal-kapital u tal-likwidità. Hija se twettaq dan il-mandat abbażi ta’ kontributi mill-Awtorità Bankarja Ewropea u mill-Bank Ċentrali Ewropew/mill-Mekkaniżmu Superviżorju Uniku, u se tikkonsulta mal-partijiet interessati biex tiżgura li l-perspettivi varji jiġu kkunsidrati kif xieraq. Il-Kummissjoni, meta xieraq, se tippreżenta proposta leġiżlattiva bbażata fuq ir-rapport.

